

Војводе Радомира Путника 2

78000 БАЊАЛУКА

БОСНА И ХЕРЦЕГОВИНА

**Број: 657-5/2022**

 **Датум: 11.11.2022 године**

**РЕПУБЛИКА СРБИЈА**

**ГЕНЕРАЛНИ КОНЗУЛАТ РЕПУБЛИКЕ СРБИЈЕ БАЊА ЛУКА**

Оглашава

**ПОЗИВ ЗА ДОСТАВЉАЊЕ ПОНУДА У ПОСТУПКУ ОТУЂЕЊА ПОКРЕТНИХ СТВАРИ - РАСХОДОВАНИХ ОСНОВНИХ СРЕДСТАВА**

**путем прикупљања писмених понуда**

 Генерални конзулат Републике Србије Бања Лука спроводи поступак отуђења расходованих основних средстава, у својини Републике Србије, којима управља Министарство спољних послова, са локације Војводе Радомира Путника бр. 2 Бања Лука.

 Предмет отуђења је: кухиња судопера, уградна машина за судове, уградна плоча и уградна рерна, микроталасна пећ, веш машина, фрижидер, 4 комоде / полице.предметна основна средства су амортизована, неупотребљива, не могу се довести у исправно стање

Почетна купопродајна цена за покретну имовину која је предмет отуђења је 0,10 КМ за килограм дрво-метал (мешано). Процењена тежина је 300 кг.

Расходована основна средства отуђују се у целости у виђеном стању и неће се прихватити накнадне рекламације.

Ослобођено пореза на додату вредност на основу члана 9. став 1. Закона о порезу на додату вредност („Сл. Гласник РС“, бр. 84/04, 86/04 - испр, 61/05, 61/07, 93/12, 108/13, 6/14 – усклађени дин. изн, 68/14 - др. закон, 142/14, 5/15 – усклађени дин. изн, 83/15, 5/16 – усклађени дин. изн, 108/16, 7/17 – усклађени дин. изн, 113/17, 13/18 – усклађени дин. изн, 30/18, 4/19 – усклађени дин. изн, 72/19, 8/20 – усклађени дин. изн. и 153/20.).

Поступак отуђења спровешће се путем прикупљања затворених писаних понуда, а избор најповољније понуде извршиће се применом критеријума највише укупно понуђене цене. Понуђач исказује у понуди цену за килограм дрво-метал.

 Писмена понуда треба да садржи:

 а) све податке о подносиоцу понуде:

 - за физичка лица – име, презиме, адресу стана, број телефона, e-mail и фотокопију личне карте;

 - за правна лица – назив и седиште, број телефона, e-mail, извод о регистрацији привредног субјекта, име и презиме лица овлашћеног за заступање.

 б) понуђену цену у динарима по једном килограму;

 Понуда која не садржи све наведене елементе, неће се узети у разматрање.

 Понуђач је дужан да писану понуду достави најкасније до 10,00 часова, 18. новембра 2022. године, у затвореној коверти на адресу: Генерални конзулат Републике Србије Бања Лука, Војводе Радомира Путника бр. 2, или на e-mail: konzulat.bl@mfa.rs.

 Лице које подноси понуду може поднети понуду тако што ће преузети Образац понуде који је саставни део овог огласа.

Коверат са понудом мора имати ознаку ***„ПОНУДА – НЕ ОТВАРАТИ – ОТУЂЕЊЕ ПОКРЕТНИХ СТВАРИ – РАСХОДОВАНИХ ОСНОВНИХ СРЕДСТАВА“*** а на полеђини назив понуђача и адресу са бројем телефона.

 Отварање понуда обавиће се, дана 18. новембра 2022. године са почетком у 11,00 часова, у : Генералном конзулату Републике Србије Бања Лука, Војводе Радомира Путника бр. 2. Понуђачи могу присуствовати.

 **Уколико два понуђача понуде исту цену, поступак ће се наставити путем јавне лицитације.**

 Избор најповољније понуде извршиће се применом критеријума највише укупно понуђене цене дате у понуди.

 Уколико понуђачи не присуствују у поступку надметања, њихова цена из понуде ће се сматрати коначном, а уколико је понуђена цена иста биће изабрана понуда понуђача која је раније предата.

 О избору најповољније понуде, понуђачи ће бити писмено обавештени, а са најповољнијим понуђачем закључиће се уговор.

 Обавештење о спроведеном поступку отуђења и избору најповољније понуде, биће објављен на интернет страници Генералног конзулата Републике Србије Бања Лука у року од 5 дана од дана отварања понуда.

 Преузимање ће се вршити одмах, по писаном или телефонском позиву, а уплату новчаних средстава у року од осам дана након извршеног одношења опреме.

 Понуђач са којим буде закључен уговор, одговоран је да у складу са прописима земље пријема одвезе на депонију опрему/ отпад тако да Генерални конзулат нема никакву одговорност нити обавезу о даљем кретању отпада. Све трошкове око утовара, истовара транспорта и друго везано за предмет отуђења, расходованих основних средстава, сноси изабрани понуђач.

 Контакт особа у Генералном конзулату у Бања Луци је Весна Маринковић телефон: +387 51/ 227-040 и +387 51/ 227 -060

**ОБРАЗАЦ ПОНУДЕ**

|  |
| --- |
| **Подаци о понуђачу** |
| Назив понуђача |  |
| Адреса понуђача |  |
| Матични број |  |
| ПИБ или број ЛК |  |
| Име особе за контакт |  |
| е-маил |  |
| Број телефона |  |
| Број телефакса |  |
| Број рачуна и назив банке |  |
| Лице овлашћено за потписивање уговора |  |

Понуђена цена износи \_\_\_\_\_\_\_\_\_\_\_\_ динара по кг.

Потпис овлашћеног лица

 \_\_\_\_\_\_\_\_\_\_\_\_\_\_\_\_\_\_\_\_\_